钦定古今图书集成/明伦汇编/氏族典/第029卷 > 《廖用贤尚友录》 > 丛实荣
## 钦定古今图书集成/明伦汇编/氏族典/第029卷 > 《廖用贤尚友录》 > 丛实荣

按《文登县志》：“实荣，南京工部尚书兰之祖，倜傥尚义。
一日浴温泉，见遗囊有金首饰数件，实荣拾之以候
遗者。至暮无人，次日复诣旧所候之，绝无觉者。越数
日，乃闻为蒋典史家牧鹅者窃主物，偶遗之，临行迷
其处，遂脱去。而蒋误逼其女婢将自尽，实荣急持还
之，蒋酬之不受。其孙贵显，人以为义报云。”